open-index/open-wikipedia-markdown huggingface dataset:
Բոինգ 727-ի վթարը Գվադելուպայում (1962)

1962 թվականի հունիսի 22-ին՝ ուրբաթ, Գվադելուպա կղզու Պուենտ-ա-Պիտեր օդանավակայանում վայրէջք կատարելիս վթարի է ենթարկվել Air France ընկերության Բոինգ 707-328 օդանավը, որի արդյունքում զոհվել է 113 մարդ։ Խոշորագույն ավիավթարն է Գվադելուպայում։

## Ինքնաթիռ
F-BHST (գործարանային՝ 18247, սերիական՝ 274) համարով Բոինգ 707-328-ը թողարկվել էր 1962 թվականին Beoing ընկերության կողմից և փետրվարի 23-ին իրականացնում էր իր առաջին թռիչքը։ Նրա չորս տուրբոշարժիչները Pratt & Whitney JT4A սերիայի էին։ Մարտի 9-ին օդանավը տրվել էր ֆրանսիական Air France ընկերությանը։

## Վթար
Ինքնաթիռն իրականացնում էր Փարիզից Սանտիագո AF117  չվերթը Լիսաբոնում, Սանտա-Մարիայում, Պուենտ-ա-Պիտերում, Լիմայում, Կարակասում և Բոգոտայում միջանկյալ կանգառներով։ Սանտա-Մարիայից թռիչքից հետո Բոինգում գտնվում էին 10 անձնակազմի անդամներ և 103 ուղևորներ։

Գվադելուպայում գիշեր էր և կատաղի ամպրոպ, ամպամածության բարձրությունը կազմում էր 300 մետր, իսկ տեսանելիությունը՝ 10 կիլոմետր։ Օդանավակայանում չէր աշխատում նաև VOR-ը։ Օդանավակային մոտենալիս անձնակազմը շարժահաղորդ ռադիոկայանով զեկուցեց թռիչքը 5 000 ֆուտ (մետավորապես 1520 մետր) բարձրության վրա, որից հետո կատարելով վայրէջքը, շրջադարձ կատարեց դեպի արևելք։ Ամպրոպի պատճառով ռադիոկողմնացույցը սկսեց ցույց տալ ոչ ստույգ ցուցումներ։ Արդյունքում անձնակազմը սխալմամբ կարծեց, որ ինքնաթիռը մտել է վայրէջքագիծ, չնայած իրականում գտնվում էր 15 կիլոմետր արևմուտք։

Ժամը 04:03-ին իջնող Բոինգն օդավակայանից մոտավորապես 25 հեռավորության վրա 427 մետր բարձրության վրա մխրճվում է Դեսե համայնքում գտնվող Դոս-դ'Էն () լեռանը և պայթում։ Օդանավում գտնվող բոլոր 113 մարդիկ զոհվում են։ Մեկ ամսվա ընթացքում սա Air France ընկերության 707-րդի արդեն երկրորդ վթարն էր (նախորդը եղել էր հունիսի 3-ին)։ Բացի այդ, վթարը նշանակելիորեն գցեց Պուենտ-ա-Պիտրեում միջազգային օդանավակայանի բացման էյֆորիան։ Սա 2013 թվականի խոշորագույն ավիավթարն էր Գվադելուպայում։

## Պատճառները
Հետաքննությունը բարդանում էր նրանով, որ Բոինգի վրա տեղադրված չէին ինքնագրիչներ։ Արդյունքում վթարի ճշգրիտ պատճառը պաշտոնապես չի հաստատվել։ Հիմնական վարկածներն էին՝ անձնակազմին եղանակային պայմանների մասին ոչ ճշգրիտ տեղեկությունների տրամադրումը, օդանավակայանի VOR չաշխատելը, ինչպես նաև ռադիոկողմնացույցի խափանումը ամպրոպից առաջացած խանգարումների պատճառով։

## Հայտնի ուղևորներ
Ջաստին Կատայե () - ֆրանսիական քաղաքական գործիչ, Գվինեայի Սոցալիստական կուսակցություն հիմնադիր։

## Հիշողություն աղետի մասին
2002 թվականին աղետի 40-ամյակի առթիվ վթարի վայրում տեղադրվել է հուշատախտակ։ Պահպանվել են նաև ինքնաթիռի բազմաթիվ բեկորներ։

2013 թվականի դրությամբ դեռևս գոյություն ունի AF117 չվերթը, բայց իրականացնում է Փարիզ-Շանհայ ուղերթը և ինքնաթիռը Բոինգ 777 է։

## Ծանոթագրություններ

Կատեգորիա:Հունիսի 22-ի իրադարձություններ
Տեգուսիգալպայի մոտակայքում Բոինգ 727-ի աղետը

Շաբաթ՝ 1989 թվականի հոկտեմբերի 21-ի առավոտյան Տեգուսիգալպայի մերձակայքում աղետի ենթարկվեց TAN-SAHSA ընկերության Բոինգ 727-224 օդանավը, ինչի հետևանքով զոհվել է 131 մարդ։ Կենտրոնական Ամերիկայի խոշորագույն ավիավթարը։

## Ինքնաթիռ
N88705 (գործարանային — 19514, սերիական — 597) համարի ինքնաթիռը թողարկվել էր 1968 թվականին, իր առաջին թռիչքն իրականացրել է  հունիսի 21 -ին և  հուլիսի 1 -ին հանձնվել հարավամերիկյան Continental Airlines  ընկերությանը։ 1980 թվականի երկրորդ կեսին տրվել է վարձակալության հոնդուրասյան SAHSA ընկերությանը։

## Աղետ
Օդանավն իրականացնում էր Սան Խոսե-Տեգուսիգալպա 414  չվերթը՝ Մանագուայում միջանկյալ վայրէջքով։ Մինչ վերջնական կանգառին մոտենալը թռիչքն ընթանում էր առանց թերությունների։ Օդանավում գտնվում էր անձնակազմի 8 անդամ, ներառյալ՝ հրամանատար Ռաուլ Արգետան () և  երկրորդ օդաչու Ռենիերո Կանալեսը (), ինչպես նաև 138 ուղևոր։  Հայտնի է, որ նրանց թվում է եղել ԱՄՆ-ի 15 քաղաքացի։

Կապ հաստատելով մոտեցման կարգավորիչի հետ, անձնակազմը հրահանգ ստացավ, որ վայրէջքը պետք է իրականացվի 01 թռիչքուղու վրա։ Տեգուսիգալպա քաղաքի Տոնկոնտին օդանավակայանը շրջապատված է լեռներով և վայրէջքի մոտեցումը ներառումն իր մեջ երեք փուլային իջեցումներ՝ սկսած 7500 ոտնաչափ (2286 մետր) բարձրությունից։ Ընդ որում, ըստ ականատեսների՝ եղանակային պայմանները բարդ էին։ Սակայն գտնվելով օդանավակայանից 11 մղոն (20,1 կիլոմետր) հեռավորության վրա՝ 7600 ոտնաչափ (2316 մետր) բարձրության վրա անձնակազմը սկսեց օդանավակայանի ուղղությամբ անընդհատ իջնել, սահմանված հետագծից ցածր իջնելով։ Թռիչքուղու ճակատից 4,8 մղոն (8,9 կիլոմետր) հեռավորության և ծովի մակարդակից 4800 ոտնաչափ (1463 մետր) բարձրության վրա Բոինգը վայրէջքային փոխդասավորության մեջ բախվեց մոտավորապես 5600 ոտնաչափ (1707 մետր) բարձրությամբ  Սերրո- դե-Հուլա (Cerro de Hula) լեռանը։ Հարվածից ինքնաթիռը բաժանվեց երեք մասի և այրվեց։

Աղետի ժամանակ կենդանի մնացին երկու օդաչու, 2 բորտուղեկցորդուհի և 11 ուղևոր։ Նրանք հիմնականում նստած էին առջևի մասում, որը հարվածից ամենաքիչն էր տուժել։ Մնացած 131-ը (անձնակազմի 4 անդամ և 127 ուղևոր) զոհվեցին։  2013 թվականին սա Հոնդուրասի տարածքում և ամբողջ Կենտրոնական Ամերիկայում ամենախոշոր ավիավթարն էր։

## Հետևանքներ
Հոնդուրասում և Նիկարագուայում հայտարարվեց ազգային սուգ։

Օդաչուներ Ռաուլ Արգետան և Ռենիերո Կանալեսին ենթարկվեցին քրեական պատասխանատվության, սակայն, ըստ ունեցած տեղեկությունների, գործընթացն այդպես էլ չի ավարտվել։ Հինգ ամիս անց՝ 1990 թվականի մարտի 21-ին վայրէջք կատարելիս այդ նույն Սերրո- դե- Հուլա լեռանհը բախվեց Sahsa Carga ընկերության  L-188CF Electra բեռնատար օդանավը, որի արդյունքում զոհվեցին անձնակազմի երեք անդամներն էլ։ Անվտանգության այդպիսի ցածր ցուցանիշները հանգեցրին նրան, որ ավիաընկերությունը սկսեց ֆինանսական դժվարություններ ունենալ և 1990- ականների սկզբին փակվեց։

## Ծանոթագրություններ
Հավանայում Իլ-62-ի աղետը

**Հավանայում Իլ-62-ի աղետը,** ավիացիոն աղետ, որը տեղի է ունեցել կիրակի՝ 1989 թվականի սեպտեմբերի 3-ին Հավանայի արվարձանում Cubana de Aviación ավիաընկերության Իլ-62Մ ինքնաթիռի հետ։ Արդյունքում զոհվել է 171 մարդ, ինչը նրան դարձնում է խոշորագույնը Կուբայի պատմության մեջ։

## Ինքնաթիռ
CU-T1281 (գործարանային՝ 3850453, սերիական՝ 50-05) համարով Իլ-62Մ օդանավը թողարկվել էր Կազանի ավիագործարանում մոտավորապես 1988 թվականի երրորդ եռամսյակում և մինչև նույն տարվա ավարտը վաճառվել է Cubana de Aviación կուբայական ավիաընկերությանը։ Այդպիսով, աղետի պահին օդանավը ոչ ավելի, քան մեկ տարեկան էր, նրա թռիչքաժամանակը կազմում էր մոտավորապես 1300 ժամ։

## Աղետ
Ինքնաթիռը պետք է կատարեր 9646 միջազգային չարտերային չվերթը Հավանա-Քյոլն-Միլան երթուղով։ Նրան օդանավավարում էր անձնակազմը, որի հրամանատարն էր (ՕՀ) Արմանդո Օլիվերոսը (): Նա բավականին փորձառու օդաչու էր, որը 29 տարվա թռիչքի փորձ ուներ, նրա թռիչքաժամանակը կազմում էր 13 հազար ժամ, որից Իլ-62 ինքնաթիռով՝4761 թռիչքային ժամ։ Անձնակազմը բաղկացած էր 11 անձից։ Սրահում գտնվում էր 115 ուղևոր՝ հիմնականում իտալացի զբոսաշրջիկներ։

Օդանավակայանին մոտենում էր արևադարձային փոթորիկ, որը գտնվում էր 8-10 կմ հեռավորության վրա, միևնույն ժամանակ քամու արագությունը օդանավակայանում կազմում էր 30-40 կմ/ժամ և տեղում էր հորդառատ անձրև։ Եղանակային տվյալ պայմաներում հրամանատար Օլիվերոսը թռիչք իրականացնելու որոշում ընդունեց։ Մոտավորապես ժամը 19:00-ին ինքնաթիռը պոկվեց թռիչքուղուց և սկսեց բարձրություն հավաքելը։ Սակայն նա հազիվ էր հասել 53 մետրի, երբ անմիջապես ընկավ վարընթաց հոսանքի մեջ և սկսեց իջնել։ Առաջընթաց արագությունն ավելացնելու համար անձնակազմը փոքրացրեց թևիկների անկյունը 300-ից մինչև 150, բայց այս գործողությունը նվազեցրեց միայն թևի վերելքի ուժը և հանգեցրեց էլ ավելի արագ իջնելու։ Կորցնելով բարձրությունը՝ Իլ-62 օդանավը բախվեց ուղղորդող ռադիոփարոսին, այնուհետև հարվածեց մի փոքր բլուրի, հարվածից վեր թռավ, ինչից հետո թռավ ևս 250 մետր և ընկավ Հավանայի արվարձանում՝ ավերելով մի քանի տասնյակ տներ։

Դեպքի վայր են մեկնել շտապ օգնության մեքենաները, ոստիկանությունը արագ շրջափակել է տարածքը։ Աղետի վայրում հայտնաբերվեց միակ մենդանի մնացած 22-ամյա տղամարդը։ Սակայն 8 օր անց, սեպտեմբերի 11 -ին, նա մահացավ ստացված վնասվածքներից։ Այսպիսով, ինքնաթիռում գտնվող բոլոր 126 մարդիկ զոհվեցին։ Բացի այդ, երկրի վրա 45 բնակիչ է զոհվել։ Այս ավիաաղետի զոհերի ընդհանուր քանակը կազմել է 171 մարդ, ինչը 2013 թվականին այն դարձրել է խոշորագույնը Կուբայի պատմության մեջ՝ առաջ անցնելով 1977 թվականին խորհրդային Իլ-62-ի աղետից և Իլ-62-ի հետ տեղի ունեցածների մեջ երրորդից (Վարշավայում և Մոսկվայի մերձակայքում տեղի ունեցած աղետից հետո)։

## Պատճառներ
Վթարի մեղավորը քննիչներն անվանել են վատացող եղանակային պայմաններում թռիչքի որոշում կայացրած անձնակազմի հրամանատարին, որը թերագնահատել է ողջ վտանգը։

Հանձնաժողովի տվյալներով՝ օդանավի թռիչքի պահին քամու արագությունը կարող էր հասնել արդեն 100 կմ/ժ-ի, ինչն էլ իր հերթին հանգեցրել է ամբարձիչ ուժի անկմանը։ Թևի մեքենայացման մասին անձնակազմի որոշումն այդ պահին միայն ավելի է բարդացրել ստեղծված իրավիճակը։

## Ծանոթագրություններ
Աննա Անդրուսենկո

**Աննա Վալերևնա Անդրուսենկո** (, ), ռուսական կինոյի և թատրոնի դերասանուհի։

## Կենսագրություն
Աննա Անդրուսենկոն ծնվել է Դոնեցկի մարզում։ Հայրը կրթությամբ եղել է պատմաբան, աշխատել է որպես տնտեսագետ տեղական ընկերություններից մեկում։ Երբ լրացել է Աննայի վեց տարին, ամբողջ ընտանիքը տեղափոխվել է Ռուսաստան՝ Սոչի։ Այնտեղ Աննան սկսել է հաճախել հանրակրթական դպրոց, արել է իր առաջին քայլերը թատերական բեմում։ Դեռ տարրական դպրոցում սովորելու ընթացքում Աննան հաճախել է դերասանական վարպետության արտադասարանային պարապմունքների, մասնակցել տարբեր ցերեկույթների, ներկայացումների ու ստեղծագործական երեկոների։ Հետագայում ընդունվել է Սոչի քաղաքի համալսարաններից մեկի սոցիալ-մշակութային գործունեության ֆակուլտետ։ Սակայն այնտեղ սովորելը չի հաջողվել։ Մեկ տարի չանցած՝ Աննա հեռացել է տանից ու մեկնել Մոսկվա։ Մայրաքաղաքում նա ընդունվել է Մ. Շչեպկինի անվան բարձրագույն թատերական ուսումնարան և սկսել է սովորել դերասանական վարպետություն դերասան և մանկավարժ Բորիս Կլյուևի մոտ։ 2012 թվականին ավարտել է թատերական ուսումնարանը։

Դերասնուհին ճանաչման է արժանացել «Փակ դպրոց» ռուսական միստիկական հեռուստասերիալում կատարած դերի շնորհիվ։ Աննան մարմնավորել է տասնվեցամյա աղջկա՝ Ելիզավետա Վինոգրադովային, որը տառապում է սրտային անբավարարությունից և սրտի փոխպատվաստումից հետո իր մոտ հայտնաբերում է գերբնական ունակություններ։

2012 թվականին հայտնի է դարձել, որ Աննա Անդրուսենկոն ընտրվել է նկարահանվելու իսպանական «Հրեշտակ կամ դև» հեռուստասերիալի ռուսական ադապտացիայում։ 2013 թվականին հայտնի է դարձել, որ Աննա Անդրուսենկոն Պավել Պրիլուչնիի և Դենիս Շվեդովի հետ նկարահանվելու է «Մաժոր» սերիալում՝ մարմնավորելով Վալերիային։ Սերիալը ցուցադրվել է 2014 թվականին Ռուսաստանի Առաջին ալիքով։

## Թատերական աշխատանքներ
* «Ակամա բժիշկ» – *Լյուսինդա*
* «Սիրելիներից մի բաժանվեք» – *Լարիսա*
* «Զվարճալի դեպք»
* «Հին ընկերն ավելի լավ է, քան երկու նորը»
* «Թակարդ»

## Ֆիլմագրություն

Աննա Անդրուսենկոն նկարահանվել է նաև Սերգեյ Ռիբաչյովի «Глазки» և ПФД «Для неё» տեսահոլովակներում։

## Մրցանակներ
* 2012 — «Ոսկե նարինջ» թուրքական միջազգային կինոփառատոն մրցանակ «Կնոջ լավագույն դերակատարում» անվանակարգում «Մնաս բարով, Կատյա» ֆիլմում Եկատերինայի դերի համար։

## Ծանոթագրություններ

## Արտաքին հղումներ
* 
* 
* 

Կատեգորիա:Ռուս դերասանուհիներ
Կատեգորիա:Ռուս կինոդերասանուհիներ
Էրոլ Բյույուքբուրչ

**Էրոլ Բյույուքբուրչ** (, ), թուրք երգիչ, կոմպոզիտոր և դերասան։

## Կենսագրություն
Էրոլ Բյույուքբուրչը ծնվել է 1936 թվականի մարտի 22-ին Ադանայում։ Հայրենի քաղաքում ստացել է նախնական դպրոցական կրթություն։ Դպրոցն ավարտել է Ստամբուլում։ Ստամբուլի համալսարանում ուսումնասիրել է տնտեսագիտություն, սակայն կիսատ է թողել ուսումնառությունը։ Էրոլը որոշում է ընտրել երաժշտի կարիերան։ Կրթությունը շարունակում է Ստամբուլի համայնքային կոնսերվատորիայում, որը և ավարտում է։

1964 թվականից նկարահանվել է երաժշտական ֆիլմերում։ 2007 թվականին Բյույուքբուրչը որպես ժյուրի է հանդես եկել հեռուստատեսային՝ «Şarkı Söylemek Lazım» (Դու պետք է երգես) երաժշտական նախագծում։

2015 թվականի մարտի 12-ին մահացած են գտել իր բնակարանում։ Թաղված է Զինջիրլիքույու գերեզմանատանը։

## Անձնական կյանք
Էրոլն ամուսնացած էր Էմել Բյույուքբուրչի հետ։ 2001 թվականին վերջինս մահանում է լյարդային անբավարարությունից։ Նրանց դուստրը՝ Աժլան Բյույուքբուրչը երգչուհի էր, որը մահացել է ճանապարհատրանսպորտային պատահարի արդյունքում։

### Երաժշտական կարիերա
Էրոլ Բյույուքբուրչի երաժշտական կարիերան սկսվել է 1961 թվականից, երբ հանդես եկավ «Little Lucy» անգլերեն երգով։ Սկսել է հանդես գալ Շերիֆ Յուզբաշիօղլուի նվագախմբի հետ։ 1964 թվականին Թյուլայ Գերմանի և Թանժու Օքանի հետ մասնակցել է Բալկանյան առաջին փառատոնին:

1975 թվականին ձայնագրել է իր անդրանիկ ալբոմը՝ «Sevgi Çiçekleri» (Սիրո ծաղիկներ), որը նրան հռչակ բերեց ողջ Թուրքիայում։

## Ծանոթագրություններ

Կատեգորիա:20-րդ դարի դերասաններ
Կատեգորիա:Անձինք Ադանայից
Կատեգորիա:Զինջիրլիքույու գերեզմանատանը թաղվածներ
Կատեգորիա:Թուրք դերասաններ
Կատեգորիա:Թուրք երգիչ-երգահաններ
Կատեգորիա:Թուրք երգիչներ
Կատեգորիա:Թուրք կինոդերասաններ
Կատեգորիա:Թուրք կոմպոզիտորներ
Կատեգորիա:Թուրք փոփ երգիչներ
Օզան Չոլաքօղլու

**Օզան Չոլաքօղլու** (, ), թուրք կոմպոզիտոր, երգերի հեղինակ և երաժշտական պրոդյուսեր։ Առավել հայտնի է դարձել որպես Թարքանի պրոդյուսեր և երգերի հեղինակ։

## Կարիերա
Օզան Չոլաքօղլուն ծնվել է 1972 թվականի սեպտեմբերի 18-ին Ադանայում։ Ավարտել է Բերքլիի երաժշտական քոլեջը ():

Նրա կարիերան սկսվել է 1991 թվականին, երբ հանդիպես Թարքանի հետ։ Օզանը վերջինիս համար սկսեց երգեր գրել։

Եվրատեսիլ 2003 երգի մրցույթի ժամանակ հաղթողի՝ Սերթաբ Էրեների «Every Way That I Can» երգի  համապրոդյուսերն էր և վերադաշնակողը։ Ավելի ուշ՝ Եվրատեսիլ 2009 երգի մրցույթին վերադաշնակել է Հադիսեի «Düm Tek Tek» երգը։

Որպես կոմպոզիտոր հանդես է եկել թուրքական մի շարք ֆիլմերում՝ «Տիեզերական տարր։ Դրվագ X»,  «Քննություն», «Սերը սիրում է պատահականություն»։

## Ծանոթագրություններ

## Արտաքին հղումներ
* Ozan Çolakoğlu official website
* dB Müzik 
* Sarı Ev official website 

Կատեգորիա:21-րդ դարի կոմպոզիտորներ
Կատեգորիա:Թուրք երաժիշտներ
Կատեգորիա:Թուրք կոմպոզիտորներ
Կատեգորիա:Թուրք տղամարդ երգիչներ
Տրեբավա

**Տրեբավա** (), Դինարյան բարձրավանդակի լեռներից մեկը Բոսնիա և Հերցեգովինայի Սերբական Հանրապետություն վարչատարածքային կազմավորումում։ Լեռը գտնվում է Մոդրիչա համայնքի տարածքում։ Բարձրությունը ծովի մակարդակից կազմում է 692 մետր։ Լեռը տեղակայված է Դինարյան լեռների և Միջինդանուբյան դաշտավայրի միջև սահմանին։ Միջնադարում լեռան հարավային լանջերին հանքաքար է արդյունահանվել։

## Տես նաև
* Սերբական Հանրապետության լեռների ցանկ

## Ծանոթագրություններ

Կատեգորիա:Բոսնիա և Հերցեգովինայի լեռներ
Մեյվա

, Ճապոնիայի Միե պրեֆեկտուրայի Տակի գավառում գտնվող ավան։ Ավանի մակերեսը կազմում է 40,92 կմ², բնակչությունը՝ 22 557 մարդ (2014 թվականի հունիսի 1-ի տվյալների համաձայն), բնակչության խտությունը՝ 551,25 մարդ/կմ²։

## Աշխարհագրական դիրք
Մեյվա ավանը տեղակայված է Հոնսյու կղզու Կինկի տարածաշրջանի Միե պրեֆեկտուրայում։ Այս ավանի հետ սահմանակցում են Իսե, Մացուսակա քաղաքները և Տակի, Տամակի ավանները։

## Բնակչություն
Մեյվա ավանի բնակչությունը կազմում է 22 557 մարդ (2014 թվականի հունիսի 1-ի տվյալների համաձայն), իսկ խտությունը՝ 551,25 մարդ/կմ²։ Բնակչության թվաքանակի փոփոխությունը՝ 1980-2005 թվականներին.

## Սիմվոլիկա
Մեյվա ավանը խորհրդանշող ծառ է համարվում *[[Podocarpus macrophyllus]]*-ը, ծաղիկ՝ *[[Iris ensata]]*-ն։

## Ծանոթագրություններ

## Արտաքին հղումներ
* * Ճապոնական Մեյվա ավանի պաշտոնական վեբկայք

Կատեգորիա:1958 թվականին հիմնադրված բնակավայրեր
Կատեգորիա:Ճապոնիայի ավաններ
Դիմիտոր (լեռ)

**Դիմիտոր** (), Դինարյան բարձրավանդակի լեռներից մեկը Բոսնիա և Հերցեգովինայի Սերբական Հանրապետություն վարչատարածքային կազմավորումում։ Տեղակայված է Սավա գետի վերին հոսքի (արևմուտք) և Պոդրաշի դաշտի (արևելք) միջև։ Լեռը գտնվում է Մրկոնիչ Գրադ համայնքի տարածքում։ Բարձրությունը ծովի մակարդակից կազմում է 1 483 մետր։

## Տես նաև
* Բոսնիա և Հերցեգովինայի լեռների ցանկ

## Գրականություն
* 

## Ծանոթագրություններ

Կատեգորիա:Բոսնիա և Հերցեգովինայի լեռներ
Ափնիա

**Ափնիա** (), գյուղ Վրաստանում։ Գտնվում է Սամցխե-Ջավախք մարզի Ախալքալաքի շրջանում։

## Դիրք
Գյուղը գտնվում է ծովի մակարդակից 1700 մետր բարձրության վրա։ Շրջկենտրոն Ախալքալաքից հեռու է 23 կմ։

## Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 160 մարդ։

## Ծանոթագրություններ

Կատեգորիա:Ախալքալաքի շրջան
Կատեգորիա:Վրաստանի գյուղեր
Դադեշ

**Դադեշ** (), գյուղ Վրաստանում։ Գտնվում է Սամցխե-Ջավախք մարզի Ախալքալաքի շրջանում։

## Դիրքը
Ի սկզբանե Դադեշ գյուղն իր աշխարհագրական դիրքով ընդգրկված է պատմական Մեծ Հայքի Գուգարք նահանգի գավառներից՝ Վերին Ջավախք֊ի կազմում։

Աշխարհաքաղաքական վայրիվերումներից ելնելով Դադեշ գյուղը ներկա պահին գտնվում է Վրաստանի կազմում, Սամցխե-Ջավախքի Ախալքալաք շրջանում՝  Ախալքալաքից ուղիղ գծով 13 կմ հարավ-արևմուտք,  ծ.մ. 1880-1992 մ բարձրության վրա, Թուրքիա-Վրաստան սահմանով ձգվող ջրբաժան լեռնաշղթայի հյուսիսահայաց ստորոտին։

## Բնակչությունը
Ըստ 2014 թվականի մարդահամարի տվյալների, գյուղի բնակչությունը կազմում է 760 մարդ։

## Պատմությունը
Հայաբնակ Դադեշ գյուղի բնակիչների նախնիները եկել են 1828-1830 թվականներին Արևմտյան Հայաստանի, Էրզրումի նահանգի *Աշկալա, Ջինիս գյուղերից, Մուշից, Կարսից, Արդահանից*։ Նախ բնակություն են հաստատել Չիֆիկ և Չամդուրա գյուղերում, ապա 1845-46 թվականներին տեղափոխվել են Դադեշ, որտեղ մինչ իրենց ներգաղթն ու վերաբնակվելը ապրում էր բնիկների 14 հայ ընտանիք։

Վարելահողերի ընդհանուր տարածքը կազմում է 806 հա, խոտհարքեր՝ 170 հա, արոտավայրեր՝ 1597 հա։

Բնակչությունը հիմնականում զբաղվում է անասնապահությամբ և հողագործությամբ։ Գյուղում գործում են միջնակարգ դպրոց, դպրոցում սովորում է շուրջ 116 աշակերտ, դասավանդում՝ 33 ուսուցիչ։

Գյուղում պահպանված ուշագրավ կառույցներից է Սբ. Աստվածածին հին եկեղեցին։ 1867թ. հին եկեղեցուն հարավից կից կառուցվել է նոր ու ավելի ընդարձակ համանուն եկեղեցի։ Երկարամյա դադարից հետո, 2014 թ․, ծագումով Դադեշ գյուղից, Լյուդվիգ և Վալենտինա Թումասյանների նախաձեռնությամբ սկսվում է եկեղեցու վերանորոգման-վերակառուցման աշխատանքները, ավարտուն տեսքի է բերվում 2017 թ․։

## Ծանոթագրություններ

Կատեգորիա:Ախալքալաքի շրջան
Կատեգորիա:Վրաստանի գյուղեր
Մորուքի փառատոն

**Մորուքի փառատոն** (Մորուք fest), հայաստանյան ամենամյա փառատոն, որն առաջին անգամ տեղի է ունեցել 2019 թվականի հունիսի 15–ին Դիլիջանում։

Նպատակն է կոտրել բոլոր կարծրատիպերը Հայաստանում անցկացվող փառատոների ստանդարտ բնույթի հետ կապված և դրանով իսկ միջազգային զբոսաշրջային շուկայում բարձրացնել Հայաստանի գրավչության մակարդակը։

## Պատմություն
«Մորուքի փառատոնի» կազմակերպիչն է «ԷվենտՏուրա» ընկերությունը։ Այն դարձել է Հայաստանի առաջին փառատոներից մեկը, որն իր մեջ համապարփակորեն ներառում է զվարճանքը, հումորը, ժամանցը, աշխարհի նոր տենդեցների ռիթմը։

Փառատոնի ստեղծման համար հիմք է հանդիսացել վերջին շրջանում միջազգային մակարդակով նկատվող միտումը․ այսօր տղամարդկանց մոտ միջազգային մակարդակով նկատվում է մորուք պահելու տենդենց, ինչպես նաև կանանց շրջանակներում՝ մեծ հետաքրքրություն մորուքով տղամարդկանց նկատմամբ։

## Նկարագրություն
Փառատոնի շրջանակներում անց են կացվում մի շարք մրցույթներ, որոնք բաղկացած են տարբեր անվանակարգերից՝ «Երկար մորուք», «Կլասիկ մորուք», «Կաֆունե մորուք» «Կրեատիվ մորուք»։

Հունիսի 15-ին հայաստանյան հանրահայտ սափրիչները ցույց կտան իրենց հմտությունները, օրվա վերջում կրեատիվ մորուքներով մոդելները կընտրվեն կանանցից կազմված ժյուրիի կողմից, այնուհետև բոլոր անվանակարգերը կհայտարարվեն բեմից և կպարգևատրվեն։

## Տես նաև
* Պոգոնոֆոբիա

## Ծանոթագրություններ

Կատեգորիա:Փառատոներ
Կատեգորիա:Հայաստանի փառատոներ
Տուրցխ

**Տուրցխ** (ավելի շատ հայտնի է Տուրս անվանմամբ)`հայաբնակ բնակավայր Վրաստանի Ախալքալաքի մունիցիպալիտետում, շրջկենտրոն Ախալքալաքից հեռու է 18 կմ։Գյուղում բնակչության ընդհանուր թիվը կազմում է 759 մարդ (2014)[1]։Գյուղում կա նաև սուրբ եկեղեցի, որը վերակառուցվել է 1980 թվականին, և այստեղ ամեն կիրակի մատուցվում է սուրբ պատարագ։

## Դիրք
Գյուղը գտնվում է ծովի մակարդակից 1720 մետր բարձրության վրա։ Շրջկենտրոն Ախալքալաքից հեռու է 18 կմ։

## Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 759 մարդ։

## Ծանոթագրություններ
.

Կատեգորիա:Ախալքալաքի շրջան
Կատեգորիա:Վրաստանի գյուղեր
Քառակուսի (ֆիլմ, 2017)

**Քառակուսի** (), շվեդական դրամա ֆիլմ, նկարահանվել է 2017 թվականին, ռեժիսոր` Ռուբեն Էստլունդի կողմից։ Կաննի կինոփառատոնին ֆիլմն արժանացել է «Ոսկյա արմավենու ճյուղ» մրցանակի։

## Սյուժե
Քրիստիանը աշխատում էր ժամանակակից արվեստի թանգարանում, որտեղ պատրաստվում էին նոր ցուցահանդեսի` «Քառակուսի»։ Նա հարուստ է, ամուսնալուծված է և ունի երկու դուստր։ Մի անգամ փողոցում գողանում են Քրիստիանի այֆոնն ու դրամապանակը։ Ծրագրի միջոցով հետևելով սարքի գտնվելու վայրին,  նա իր գործընկերոջ հետ իր նորաձև Տեսլայով ուղևորվում են Ստոկհոլմի աղքատ թաղամասերից մեկը` արդարությունը վերականգնելու համար։ Նա փոստարկղերում տպագիր զգուշացնում է տեղադրում` «Ես գիտեմ, որ դու ես գողացել իմ հեռախոսն ու դրամապանակը» և նշում է այն վայրը,  որտեղ պետք է վերադարձնել նշված իրերը։ Նա չի հավատում ձեռնարկության հաջողությանը,  բայց նա նաև չի հավատում այն բոլոր իրադարձություններին, որոնք սպասվում են իրեն ապագայում։

## Դերերում

## Նկարահանող խումբ
* Սցենարի հեղինակ — Ռուբեն Էստլունդ
* Ռեժիսոր — Ռուբեն Էստլունդ
* Պրոդյուսեր — Էրիկ Գեմենդորֆ
* Օպերատոր — Ֆրեդրիկ Վենզել
* Մոնտաժ — Հակոբ Սեկեր Շուլզինգեր
* Նկարիչ — Ջոզեֆին Ասբերգ
* Հագուստի մոդելավորող — Սոֆյա Կրունեգարդ

## Ծանոթագրություններ

Կատեգորիա:2010-ականների անգլերեն ֆիլմեր
Կատեգորիա:2017 դրամա ֆիլմեր
Կատեգորիա:2017 ֆիլմեր
Կատեգորիա:«Ոսկե արմավենու ճյուղ» մրցանակի դափնեկիր ֆիլմեր
Կատեգորիա:Ամերիկյան դրամա ֆիլմեր
Կատեգորիա:Գերմանական դրամա ֆիլմեր
Կատեգորիա:Գերմանական կինոկատակերգություններ
Կատեգորիա:Դանիական դրամա ֆիլմեր
Կատեգորիա:Շվեդերեն ֆիլմեր
Կատեգորիա:Ֆրանսիական դրամա ֆիլմեր
Կատեգորիա:Ֆրանսիական կինոկատակերգություններ
Մուխթար Շախանով

**Մուխթար Շախանով** (, ), ղազախ անվանի գրող, օրենսդիր, դիվանագետ; Եղել է Ղազախստանի խորհրդարանի՝ միջլիսի պատգամավոր, «Ժալին» ամսագրի գլխավոր խմբագիր։ Նշանակվել է Ղազախստանի դեսպան Ղրղզստանում։

Ծնվել է 1942 թվականի հուլիսի 2-ին։ Ծագումով կշակ ցեղի կոմուռն տոհմից է; Ավարտել է Չիմքենտի մանկավարժական ինստիտոտը։

Ղազախստանցիները գիտեն նրան ոչ միայն իր հեղինակած բանաստեղծություններով (որոնք, ի դեպ, թարգմանվել են նաև ռուսերեն ու ղրղզերեն), այլև հասարակությանը հուզող հիմնահարցերի վերաբերյալ գրած քննադատական սուր հոդվածներով։ Մասնավորապես՝ Արալյան ծովի պահպանության թեմայով գրած հոդվածները նրան ճանաչում բերեցին նաև հայրենի երկրի սահմաններից դուրս, իսկ Ժելտոքսանի ողբերգական դեպքերը քննող հանձնաժողովը ղեկավարելիս դրսևորած անվախ, աննահանջ անաչառությունը ավելացրին նրա բարի համբավը 
 
:

## Գրականություն
# Айтматов Ч. Кодекс и безграничное поле шахановской поэзии / Ч. Айтматов // Простор. — 1999. — № 1. — С.9.
# Алексеев Е. «Пусть меня запомнят как поэта» / Е.Алексеев // Казахстанская правда. — 2003. — 15 марта (№ 73-74). — С.8.
# Кузнецова Е. Новая книга поэта: Презентация книги М. Шаханова «Заблуждение цивилизации» / Е. Кузнецова // Казахстанская правда. — 1999. — 20 окт.
# Мустай Карим. Выстрадано сердцем / Карим Мустай // Комсомол республик представляет. — М., 1973. — С. 104.

## Ծանոթագրություններ

## Արտաքին հղումներ
*Պրն. Մուխթար Շախանով, Ղրղզստանում Ղազախստանի դեսպան, Visit the Kansai Soka School System.
*Հիշել Ժելտոքսանի դասերը.
* Желтоқсан эпопеясы (Жалғасы. Басы өткен санда) ДҮРБЕЛЕҢ nurken534@gmail.com
* Желтоқсан эпопеясы (Басы. Жалғасы келесi сандарда) 
* Мұхтар Шаханның жеке сайты 
* Мұхтар Шаханның мәлімдемесі 16.02.2011
* Мұхтар Шахан. ТЖ-лықтың жаңа қыры
* Մուխթար Շախանի պաշտոնական կայքէջը 
* ՅՈՒՆԵՍԿՕ-ն Փարիզում կազմակերպել է ղազախ անվանի բանաստեղծ Մուխթար Շախանովի չափածո վեպի շնորհանդեսը 
* Активисты Екатеринбургского клуба Мухтара Шаханова отправились в автопробег
* ''Դիապազոն'' թերթ 
* ''Казахстанская Правда'' թերթ
* Произведение «Мені неге Мұхтар қойған» 

Կատեգորիա:ԽՍՀՄ գրողների միության անդամներ
Կատեգորիա:Խորհրդային դրամատուրգներ
Կատեգորիա:Խորհրդային բանաստեղծներ
Կատեգորիա:Ղազախ գրողներ
Կատեգորիա:Ղազախ դրամատուրգներ
Կատեգորիա:20-րդ դարի բանաստեղծներ
Կատեգորիա:Ղազախստանի քաղաքական գործիչներ
Կատեգորիա:Խորհրդային դիվանագետներ
Կատեգորիա:Բանաստեղծներ այբբենական կարգով
Կատեգորիա:Ղազախ բանաստեղծներ
Կատեգորիա:ԽՍՀՄ ԳԽ 11-րդ գումարման պատգամավորներ
Կատեգորիա:«Աշխատանքային արիության համար» մեդալակիրներ
Օդայ

, Ճապոնիայի Միե պրեֆեկտուրայի Տակի գավառում գտնվող ավան։ Ավանի մակերեսը կազմում է 362,94 կմ², բնակչությունը՝ 9 806 մարդ (2014 թվականի հունիսի 1-ի տվյալների համաձայն), բնակչության խտությունը՝ 27,02 մարդ/կմ²։

## Աշխարհագրական դիրք
Օդայ ավանը տեղակայված է Հոնսյու կղզու Կինկի տարածաշրջանի Միե պրեֆեկտուրայում։ Այս ավանի հետ սահմանակցում են Մացուսակա քաղաքը, Տայկի, Վատարայ, Կիհոկու ավանները և Կավակամի, Կամիկիտայամա գյուղերը։

### Հարևան մունիցիպալիտետներ
* Միե պրեֆեկտուրա
** Մացուսակա
** Վատարայ
** Տայկի
** Տակի
* Նարա պրեֆեկտուրա
**Կամիկիտայամա
**Կավակամի

## Բնակչություն
Մեյվա ավանի բնակչությունը կազմում է 9 806 մարդ (2014 թվականի հունիսի 1-ի տվյալների համաձայն), իսկ խտությունը՝ 27,02 մարդ/կմ²։ Բնակչության թվաքանակի փոփոխությունը՝ 1980-2005 թվականներին.

## Տնտեսություն
Օդայը հանդիսանում է շրջանի տնտեսական և արդյունաբերական կենտրոնը։

## Ծանոթագրություններ

## Արտաքին հղումներ
* * Ճապոնական Օդայ ավանի պաշտոնական վեբկայք

Կատեգորիա:2006 թվականին հիմնադրված բնակավայրեր
Կատեգորիա:Ճապոնիայի ավաններ
Ակսել Բակունցի հուշատախտակ Խարկովում

**Ակսել Բակունցի հուշատախտակ Խարկովում**, հուշատախտակ Ուկրաինայի Խարկով քաղաքի Վ.Դոկուչաևի անվան ազգային ագրարային համալսարանում։

## Պատմություն
Ակսել Բակունցի հուշատախտակի բացումը տեղի է ունեցել Խարկովի Վ.Դոկուչաևի անվան ազգային ագրարային համալսարանում՝ 2019 թվականի մայիսի 25-ին, գրողի ծննդյան 120-ամյակին  ընդառաջ։ Նախաձեռնության հեղինակները Արմեն Թամազյան և Սուսաննա Ղազարյան ամուսիններն են, որոնք բնակվում են  Խարկովում, հուշատախտակի  հեղինակը Արմեն Թամազյանն է։

## Ծանոթագրություններ

Կատեգորիա:Ակսել Բակունց
Կավագոե (ավան)

, Ճապոնիայի Միե պրեֆեկտուրայի Միե գավառում գտնվող ավան։ Ավանի մակերեսը կազմում է 8,71 կմ², բնակչությունը՝ 14 609 մարդ (2014 թվականի հունիսի 1-ի տվյալների համաձայն), բնակչության խտությունը՝ 1677,27 մարդ/կմ²։

## Աշխարհագրական դիրք
325px|մինի|Կավագոե ավանի համայնքապետարան
Կավագոե ավանը տեղակայված է Հոնսյու կղզու Կինկի տարածաշրջանի Միե պրեֆեկտուրայում։ Այս ավանի հետ սահմանակցում են Կուվանա, Յոկաիտի քաղաքները և Ասահի ավանը։

## Բնակչություն
Կավագոե ավանի բնակչությունը կազմում է 14 609 մարդ (2014 թվականի հունիսի 1-ի տվյալների համաձայն), իսկ խտությունը՝ 1677,27 մարդ/կմ²։ Բնակչության թվաքանակի փոփոխությունը՝ 1980-2005 թվականներին.

## Սիմվոլիկա
Կավագոե ավանը խորհրդանշող ավան է համարվում *[[Ilex rotunda]]*-ն, ծաղիկ՝ նարգիզը, թռչուն՝ գյուղական ծիծեռնակը։

## Ծանոթագրություններ

## Արտաքին հղումներ
* * Ճապոնական Կավագոե ավանի պաշտոնական վեբկայք

Կատեգորիա:1961 թվականին հիմնադրված բնակավայրեր
Կատեգորիա:Ճապոնիայի ավաններ
Կիհո

, Ճապոնիայի Միե պրեֆեկտուրայի Մինամիմուրո գավառում գտնվող ավան։ Ավանի մակերեսը կազմում է 79,66 կմ², բնակչությունը՝ 11 238 մարդ (2014 թվականի հունիսի 1-ի տվյալների համաձայն), բնակչության խտությունը՝ 141,07 մարդ/կմ²։

## Աշխարհագրական դիրք
325px|մինի|Ծովային կրիաների պարկ Կիհոյում
Կիհո ավանը տեղակայված է Հոնսյու կղզու Կինկի տարածաշրջանի Միե պրեֆեկտուրայում։ Այս ավանի հետ սահմանակցում են Կումանո, Սինգու քաղաքները և Միհամա ավանը։

## Բնակչություն
Կիհո ավանի բնակչությունը կազմում է 11 238 մարդ (2014 թվականի հունիսի 1-ի տվյալների համաձայն), իսկ խտությունը՝ 141,07 մարդ/կմ²։ Բնակչության թվաքանակի փոփոխությունը՝ 1980-2005 թվականներին.

## Սիմվոլիկա
Կիհո ավանը խորհրդանշող ծառ է համարվում *[[Quercus phillyraeoides]]*-ը, ծաղիկ՝ *[[Cymbidium kanran]]*-ը։

## Ծանոթագրություններ

## Արտաքին հղումներ
* * Ճապոնական Կիհո ավանի պաշտոնական վեբկայք

Կատեգորիա:1954 թվականին հիմնադրված բնակավայրեր
Կատեգորիա:Ճապոնիայի ավաններ
Thank You

**Thank You** (),  ամերիկացի երգիչ և երգերի հեղինակ Մեգան Թրեյնորի երկրորդ ստուդիական ալբոմը։ Ալբոմը թողարկվել է 2016 թվականի մայիսի 9-ին Epic Records լեյբլում։ Այն ձայնագրվել է 2015 թվականին։ Ալբոմի պրոդյուսերը եղել է Ռիկկի Ռիդ։

## Ստեղծման պատմությունը

2015 թվականի վերջին Մեգհան Թրեյնորը հայտարարել է, որ մտադիր է հաջորդ տարվա փոտրվարին կամ մարտին թողարկել ալբոմ։ Հայտարարել է նաև որ ալբոմը կձայնագրվի բազմաթիվ երաժիշտների, այդ թվում Rock City-ի հետ։ Խոսելով ալբոմի վրա իր ներդրման մասին, Թրեյնորը ասել է․ «Ես կցանկանայի ացելի առաջ գնալ, ալբոմում ցուցադրելով այն, ինչ սովորել եմ, Բրունո Մարսից մինչև Արետա Ֆրանկլին, և նույնսիկ մի քանի բաներ Էլվիսից»։ 2016 թվականի հունվարին Մեգան Թրեյնորը Ֆորբսի հետ զրույցում հաստատեց, որ ալբոմի առաջի սինգլը կթողարկվի նախքան փետրվար ամիսը։ Ալբոմը նախապես պատվիրած մարդկանց համար հասանելի դարձավ 2016 թվականի մարտի 4-ից iTunes Store-ում, ալբոմի դելյուքս տարբերակի հետ։ Նաև նույն օրը թողարկվեց ալբոմի առաջին «NO» անվանումով սինգլը։

Ալբոմի գործադիր պրոդյուսեր  «Popdust» ամսագրին տված հարցազրույցում ասել է, որ ալբոմի առաջին սինգլը կանվանվի «NO», իսկ նրա թողարկումը տեղի կունենա ալբոմի նախնական պատվերների հետ միասին, ինչպես նաև ասաց. «Ալբոմում չկան լիակատար սինգլեր և հիթեր, և ալբոմը առևտրային չէ։ Ալբոմը բավականին էլէկտրական է, բայց շեշտադրումներով։ «NO» սինգլից հետո մենք սկսեցինք ստեղծել նոր սինգլեր։ մենք ալբոմը դրեցինք նոր օբյեկտիվի տակ», «Դա շատ բարդ գործընթաց էր», - ասաց պրոդյուսերը։ Ալբոմը ձայնագրվել է «կապույտաչյա սոուլ» (Մեգանը այն որոշեց ավելացնել Էլվիսի ալբոմից) և փոփ-երաժշտություն ժանրերի մեջ։ «NO» սինգլը Մեգանը գրել է պրոդյուսերի հետ ունեած տարաձայնությունների պատճառով։

## Սինգլեր
Ալբոմի առաջին սինգլը ստացել է «NO» անվանումը և թողարկվել է 2016 թվականի մարտի 4-ին նախապես պատվիված ալբոմների հետ iTunes Store-ում։ Պար-փոփ ժանրից բացի, երգում կան լիրիկական հատվածներ, որոնք պատմում են կանանց անկախության մասին։ Սիգլը գրվել է Մեգան Թրեյնորի և իր ալբոմի պրոդյուսերի և քննադատների հետ տարաձայնությունների ժամանակ։ Այսպիսի խնդիրները նկարագրելով, ալբոմում ներառվում է «Woman Up» սինգլը, որը ինչ-որ իմաստով «բոլոր կանանց օրհներգն» է։ Թրեյնորը կատարեց «հին դպրոցի» երգը, որը «Dance Like Your Daddy» անվանեց։ Երգը նվիրված էր իր մորը և պլանավորվում էր այն դարձնել ալբոմի փակման երգը։ Երգչուհին մեկնաբանեց․ «Սա ամբողջովին իմ ալբոմն է, ավելի ճիշտ ավելի հասուն, ուժեղ և ինտենսիվ Թրեյնորի»։

## Քննադատների կարծիքները
Ըստ Metacritic կայքի, ալբոմը ստացել է վարկանշային 100 միավորից 60-ը։

## Երգերի ցանկ

## Աղյուսակներ

## Թողարկման պատմություն

## Ծանոթագրություններ

Կատեգորիա:2016 ալբոմներ
Կատեգորիա:Անգլալեզու ալբոմներ
Ռոստիսլավ Բաղդասարով

**Ռոստիսլավ Բաղդասարով** (, ), ուկրաինացի ֆուտբոլիստ, պաշտպան։

## Կենսագրություն
### Ակումբային կարիերա

2010 թվականի մարտի 14-ին «Շախտյոր-3»-ում նորամուտը նշեց պրոֆեսիոնալ մակարդակով երկրորդ լիգայում։ «Լեռնագործների» ֆարմ ակումբում հանդես է եկել մինչև 2013 թվականը՝ ընդհանուր առմամբ անցկացնելով 72 հանդիպում և 3 գոլ խփելով առաջնությունում և 1 խաղ խաղալով լիգայի գավաթում։ Դոնեցկի «Շախտյորի» հիմնական կազմի համար Ռոստիսլավն արդյունքում ոչ մի անգամ չի խաղացել՝ 2013/14 մրցաշրջանում անցկացնելով երիտասարդական (Մ-21) թիմի համար միայն 4 հանդիպում, որում նա դարձել է մրցաշարի արծաթե մեդալակիր։ Դոնեցկի ակումբում անհաջող կարիերայի պատճառներից մեկը մարզումներից մեկի ավարտին երկկողմանի հանդիպման ժամանակ Բաղդասարովի ստացած լուրջ վնասվածքն էր, ընդ որում, խաղացողի խոսքով, այդ վնասվածքից հետո նա սկսել է այլ կերպ նայել ֆուտբոլին և կյանքին, այն ուսանելի պահ է դարձել նրա համար, ավելի խոհեմ է դարձրել և նպաստել ֆուտբոլի նկատմամբ ավելի պրոֆեսիոնալ վերաբերմունքին։

2015-ին 8 հանդիպում է անցկացրել Ուկրաինայի սիրողական առաջնությունում Կովալյովկայի «Կոլոսի» կազմում, որի հետ հունվարին դարձել է Մակարովի հուշամրցաշարի հաղթող, որից հետո փետրվարին փորձաշրջան է անցել "Չերկասի Դնեպր" ակումբում, մասնակցել է սպարինգների, սակայն արդյունքում մնացել է «Կոլոսում»։ Կովալեևկայի ակումբում Ռոստիսլավը թիմի գլխավոր մարզիչ Ռուսլան Կոստիշինի հրավերով հայտնվել է 2014 թվականի ամառվանից մինչև ձմեռ աշխատանքի տեղավորվելու անհաջող փորձերից հետո, հաղորդել Է «Ինտերֆաքս»-ը։

2015 թվականի հուլիսին համալրեց Դնեպրոձերժինսկի «Ստալի» կազմը, որի հիմնական թիմի կազմում նորամուտը նշեց նույն թվականի օգոստոսի 21-ին "Չերկասի Դնեպրի" դեմ արտագնա գավաթային խաղում՝ փոխարինման դուրս գալով Ալեքսանդր Կոզակի փոխարեն հանդիպման 59-րդ րոպեին, իսկ նոյեմբերի 28-ին առաջին անգամ հանդես եկավ Պրեմյեր լիգայում՝ թիմի մեկնարկային կազմում դուրս գալով Լուգանսկի «Զարյայի» դեմ արտագնա խաղում, որտեղ խաղաց 60 րոպե, որից հետո փոխարինվեց Յուրի Պուտրաշով։ 2016-ի հունվարի 24-ին հայտնի դարձավ, որ Ռոստիսլավը «Ստալից» հեռացել է թիմի ևս մեկ խաղացող Վլադիմիր Գոմենյուկի հետ։ Ընդամենը Դնեպրոձերժինսկի ակումբի կազմում անցկացրել է 1 խաղ առաջնությունում, 1 հանդիպում Ուկրաինայի Գավաթում և 12 հանդիպում, որոնցում խփել է 1 գոլ, երիտասարդական առաջնությունում։

2016-ի փետրվարի 4-ին տեղեկություն տարածվեց, որ Բաղդասարովը մարզումային ճամբարում է գտնվում Կովալյովկայից երկրորդ լիգայի մրցաշարի առաջատար «Կոլոսի» այն ժամանակ, որի ընթացքում ֆուտբոլիստը 2015-ի առաջին կեսին սիրողական մակարդակով հանդես էր գալիս։ Փետրվարի 22-ին պաշտոնապես դարձավ «Կոլոսի» խաղացող՝ կնքելով 2 տարվա պայմանագիր :Մարտի 26-ին Կիևի «Արսենալի» դեմ արտագնա խաղում նորամուտը նշել է առաջնությունում»։

### Կարիերա հավաքականում
2008-2009 թվականներին հանդես է եկել Ուկրաինայի Մ-16 պատանեկան հավաքականում, 13 խաղում խփել է 2 գոլ։ 2009-2010-ը խաղացել է մինչև 17 տարեկանների հավաքականում, անցկացրել է 12 հանդիպում։ 2010 թվականին մասնակցել է մինչև 18 տարեկանների թիմի 4 խաղերին։

## Վիճակագրություն

## Ծանոթագրություններ

## Արտաքին հղումներ
* 
* 
* 
* Профиль на официальном сайте ФК «Сталь» 

Կատեգորիա:Ուկրաինացի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Բոգդան Քոբուլով

**Բոգդան Զաքարի Քոբուլով** (**Կոբուլով Բախշո** (), Խորհրդային Միության պետանվտանգության 2-րդ կարգի կոմիսար (1943), գեներալ-գնդապետ (1945):

Հմայակ Քոբուլովի եղբայրը։

## Կենսագրություն
Բոգդան Քոբուլովը ծնվել է 1904 թվականի մարտի 1-ին, Թիֆլիսում։ 1911-1922 թվականներին սովորել է Թիֆլիսի գիմնազիայում։ 1922-1935 թվականներին ծառայել է Անդրկովկասյան Խորհրդային Ֆեդերատիվ Սոցիալիստական Հանրապետության պետանվտանգության ժողկոմատի Վրաստանի խորհրդային Սոցիալիստական Հանրապետության Ներքին գործերի ԺԿ վարչությունում, 1935-1936 թվականներին Իրանում կատարել է հետախուզական աշխատանք։ 1941 թվականին եղել է ԽՍՀՄ պետանվտանգության ժողկոմի տեղակալ, 1943-1945 թվականներին՝ առաջին տեղակալ, 1946-1953 թվականներին՝ Արտասահմանում խորհրդային ունեցվածքի գլխավոր վարչության նախագահի՝ Գերմանիայի գծով տեղակալ, 1953 թվականի մարտից՝ ԽՍՀՄ ՆԳ նախարարի առաջին տեղակալ։

Աշխատանքի ընթացքում ցուցաբերած բռնությունների ու կամայականությունների համար ԽՍՀՄ Գերագույն դատարանի հատուկ դատական ատյանի կողմից դատապարտվել է մահապատժի և գնդակահարվել։

## Մահ
Բոգդան Քոբուլովը մահացել է 1953 թվականի դեկտեմբերի 23-ին, Մոսկվայում։

## Պարգևներ
* Լենինի շքանշան (երեք) (22.07.1937, 30.04.1946, 29.10.1949)
* Կարմիր դրոշի շքանշան (հինգ) (26.04.1940, 20.09.1943, 7.07.1944, 3.11.1944, 1.06.1951)
* Սուվորովի 1-ին աստիճանի շքանշան (8.03.1944)
* Կուտուզովի 1-ին աստիճանի շքանշան (24.02.1945)
* «Հայրենական պատերազմի» 1-ին աստիճանի շքանշան (3.12.1944)
* Աշխատանքային կարմիր դրոշի շքանշան (24.06.1948)
* Վրացական ԽՍՀ Աշխատանքային կարմիր դրոշի շքանշան (10.04.1931)
* Մեդալներ
* «Պետանվտանգության պատվավոր աշխատակից» նշան (20.12.1932)

## Ծանոթագրություններ

Կատեգորիա:ԽՍՀՄ ԳԽ 2-րդ գումարման պատգամավորներ
Կատեգորիա:ԽՍՀՄ ԶՈՒ հայ գեներալ-գնդապետներ
Կատեգորիա:Խորհրդային դիվանագետներ
Կատեգորիա:Հայրենական մեծ պատերազմի հայ մասնակիցներ
Կատեգորիա:Մահապատժի ենթարկված քաղաքական գործիչներ
Կատեգորիա:Վիրահայ ռազմական գործիչներ
Մուսայել Քոչարյան

**Մուսայել Տիգրանի Քոչարյան** (), հայ փիլիսոփա։ Փիլիսոփայական գիտությունների դոկտոր (1981), պրոֆեսոր (1982): Երկրորդ համաշխարհային պատերազմի Խորհրդա-գերմանական ճակատի (*«[[Հայրենական մեծ պատերազմ (տերմին)|Հայրենական մեծ պատերազմ]]»*, 1941-1945) (1941-1945) մասնակից։

## Կենսագրություն
Մուսայել Քոչարյանը ծնվել է 1920 թվականի մայիսի 15-ին, Վերին Ճամբարակ (այժմ՝ Հայաստանի Գեղարքունիքի մարզում) գյուղում։ 1937 թվականին ավարտել է Վանաձորի թիվ 3 միջնակարգ դպրոցը, 1944 թվականին՝ Երևանի պետական համալսարանի պատմության ֆակուլտետը, 1946 թվականին՝ Մոսկվայի կուսակցական բարձրագույն դպրոցը, 1957 թվականին՝ ԽՄԿԿ կենտկոմին կից ակադեմիայի հասարակական գիտությունների բաժինը։ 1957 թվականին պաշտպանել է թեկնածուական ատենախոսություն։ 1941-1943 թվականներին մասնակցել է Երկրորդ աշխարհամարտի գեմանա-խորհրդային ճակատի գործողություններին, ծանր վիրավորվել և զորացրվել է։ 1944-1959 թվականներին կատարել է կուսակցական աշխատանք։

1959-1970 թվականներին եղել է ՀԿԿ Երևանի Սպանդարյան շրջկոմի առաջին քարտուղար, 1970-1975 թվականներին՝ Հայկական պետական մանկավարժական ինստիտուտի ռեկտոր։ 1975-1996 թվականներին դասավանդել է Երևանի ժողովրդական տնտեսության ինստիտուտում, 1975-1991 թվականներին եղել փիլիսոփայության ամբիոնի վարիչ։ Եղել է ԽՄԿԿ 22, ՀԿԿ 21-25 համագումարների պատգամավոր, ՀԽՍՀ ԳԽ պատգամավոր։

Աշխատությունները վերաբերում են 18-րդ դարի ֆրանսիական լուսավորիչների փիլիսոփայական հայացքներին։ Եղել է մեկ տասնյակից ավելի թեկնածուական ու դոկտորական ատենախոսությունների ղեկավար։

## Անդամակցություն
* ՀԿԿ կենտկոմի անդամ։

## Պարգևներ
* «Հայրենական պատերազմի» 1-ին և 2-րդ աստիճանների շքանշան
* Պատվո նշան շքանշան
* Վավիլովի անվան ոսկե մեդալ (1991)

## Երկեր
* Труды кафедр общественных наук. Բաղմանյան Անդրանիկ Մուսայելի, Քոչարյան Մուսայել Տիգրանի, Меграбян, Б. В. -- Ереванский государственный медицинский институт, Ереван, Б. и., 1958.
* Поль Гольбах / М. Т. Кочарян. Москва, Мысль, 1978.
* Гольбах и современность / М. Т. Кочарян; Ред. Р. Г. Навасардян. Ереван,  Айастан, 1987.
* Պոլ Հոլբախը և կրոնը։ Քոչարյան Մուսայել Տիգրանի, Թևոսյան Ալեքսանդր Միքայելի, Սարգսյան Ա. Հ, Միրզոյան Վալերի Արմենակի, Երևան, «Հայաստան, 1990։

## Ծանոթագրություններ

Կատեգորիա:Հայ պրոֆեսորներ
Կատեգորիա:Հայ փիլիսոփաներ
Կատեգորիա:Հայրենական մեծ պատերազմի հայ մասնակիցներ
Կատեգորիա:Փիլիսոփայական գիտությունների դոկտորներ
Ausländer (երգ)

**Ausländer**, գերմանական Ռամշտայն ռոք խմբի 28-րդ սինգլը։ Թողարկվել է որպես Rammstein ալբոմի երրորդ սինգլ։ Երգի հեղինակներն են՝ Ռիխարդ Քրուսպե, Պաուլ Լանդերս, Թիլ Լինդեման, Քրիստիան Լորենց, Օլիվեր Ռիդել, Քրիստոֆ Շնայդեր։ Երգի անվանումը թարգմանաբար նշանակում է օտարերկրացիներ։

2019 թվականի մայիսի 28-ին YouTubeի և Facebookի պաշտոնական էջերում դրվել են տեսահոլովակից առանձնացված տարբեր հատվածներ։ Տեսահոլովակի ռեժիսորը Յորն Խայթմանն է (), ով տեսանկարահանել է խմբի նախորդ՝ *Sonne*, *Ich Will*, *Mutter* և այլ երգերի տեսահոլովակները։

## Տեսահոլովակ
Առաջին հայացքից տեսահոլովակը մի օտարերկրացի տղամարդու մասին է, ով ճանապարհորդում է տարբեր երկրներով սեքս-տուրիզմի նպատակով։ Խմբի անդամները դիտողների առջև ներկայանում են ծովագնացի կերպարներով, ովքեր Աֆրիկայի ափերին են հասել փրկարարական նավակով։ Նրանց գրկաբաց ընդունում են տեղաբնակների մի ցեղ, իսկ ափին կանգնած տղաներից մեկը տարբեր լեզուներով գրված ցուցանակներ է պահում, որտեղ գերմաներենով գրված է *Willkommen* (Բարի գալուստ)։

Խմբի անդամները հագնված են Աֆրիկայի հետազոտողների կամ գաղութային զորքերի զինվորների նման։ Կրում են այնպիսի սաղավարտներ, որոնք բնորոշ էին բրիտանական գաղութային զորքին։ Նմանատիպ սաղավարտներ օգտագործվել են նաև գերմանական գաղութներում 1902 թվականին։ Խումբը ծանոթանում է ցեղի և նրանց առաջնորդի հետ։ Բոլորն ուրախ են և սկսում են պարել ազգային պարեր, գնում են որսի։

Թիլ Լինդեմանը միսիոների դերում սկսում է ուսուցանել աֆրիկացի երեխաներին։ Գրատախտակին գրվածից կարելի է դատել, որ նա երեխաներին սովորեցնում է այն, ինչը հատկապես հետաքրքրում է իրենց խմբին (գրված է *mi amor*, ինչը թարգմանաբար նշանակում է սեր)։ Հետո նկարում է աֆրիկացի մի կնոջ՝ ձևացնելով իբր փորձառու նկարիչ է, բայց նա ընդհանրապես նկարել չգիտի։ Այս ամենից կարելի է եզրակացնել, որ Աֆրիկա եկած խումբը մտադիր չէ երեխաներին դասավանդել կամ խթանել արվեստի տարածմանը։ Նրանց միայն հետաքրքրում է իրենց սեփական շահը, որն այս դեպքում, ինչպես և երգի տեքստում է ասվում, տեղաբնիկ կանանց հետ սեռական հարաբերություն ունենալն է։

Այս ամենը ուղղակիորեն արտացոլում է եվրոպացիների կողմից Աֆրիկայի գաղութացումը։ Հարյուրավոր տարիներ եվրոպացիները գաղութացրել են սև մայրցամաքը և թաքնվելով ազնիվ մղումներ քողի տակ (իբրև միսիոներություն կամ հետազոտություն), օգտագործել են տեղի բնակչությանը որպես էժան աշխատուժ, Աֆրիկայի բնակիչներին տարել են Ամերիկա որպես ստրուկներ։

Տեսահոլովակի վերջում *Rammstein* խումբը հեռանում է Աֆրիկայից՝ իր հետ տանելով թանկարժեք իրեր, փղոսկրեր։ Աֆրիկացի կանայք գրկած պահում են մետիս և սպիտակամորթ երեխաների, ովքեր խմբի անդամների ժառանգներն են։ Խմբի անդամներից Քրիստիան Լորենցը, ով մնում է Աֆրիկայում, դառնում է ցեղի առաջնորդը։

## Քաղաքական ենթատեքստ
Կարծիք կա, որ երգում և տեսահոլովակում առկա է քաղաքական ենթատեքստ։ Լողացող նավակի մեջ խմբի անդամների կերպարը  համընկնում է Հյուսիսային Աֆրիկայից Եվրոպա մեկնող փախստականների կերպարի հետ։

## Ծանոթագրություններ

## Արտաքին հղումներ
* Երգի բնագիր տեքստ և ռուսերեն թարգմանություն 

Կատեգորիա:2019 երգեր
Կատեգորիա:2019 սինգլներ
Կատեգորիա:Թիլ Լինդեմանի երգեր
Կատեգորիա:Ռամշտայնի երգեր
Կատեգորիա:Սինգլներ այբբենական կարգով
Ռուժիցա (եկեղեցի)

**Ռուժիցա եկեղեցի** (/), Սերբական ուղղափառ եկեղեցու տաճար, Բելգրադի ամենահին եկեղեցին։ Գտնվում է Կալեմեգդան ամրոցում։ Եկեղեցու բեմի սեղանն օծվել է Սուրբ Աստվածածնի պատվին։

## Պատմություն
Ստեֆան Լազարևիչի օրոք նույն տեղում եղել է Աստվածածնի Վերափոխման եկեղեցին։ 1521 թվականին օսմանների կողմից Բելգրադի գրավումից հետո այն վերածվել է մզկիթի։

8-րդ դարում ներկայիս եկեղեցին եղել է վառոդի պահեստ, այնուհետև վերածվել է կայազորային եկեղեցու 1867-1869 թվականների միջև ընկած ժամանակահատվածում։ Առաջին համաշխարհային պատերազմի ընթացքում տեղի ունեցած ծանր ավերածություններից հետո եկեղեցին նորոգվել (ռուս ճարտարապետ Նիկոլայ Կրասնովի կողմից) և օծվել է 1925 թվականի հոկտեմբերի 11-ին։ 1965 թվականի մայիսի 31-ից եկեղեցին գտնվում է պետության պաշտպանության ներքո։

Ռուժիցա եկեղեցու մոտակայքում է գտնվում Պարասկևա Սերբի եկեղեցին։

## Ներքին զարդարանք
Վերակառուցումից հետո մուտքի մոտ կանգնեցվել են երկու արձաններ՝ Ստեֆան Դուշան թագավորին և Բալկանյան պատերազմների ժամանակների հետևակայինի արձանները։ Վերանորոգված եկեղեցու իկոնոստասը պատրաստել է Կոստա Տոդորովիչը, իսկ սրբապատկերները նկարել է աբեղա Ռաֆաիլո Մոմչիլովիչիը։ Որմնանկարներն ստեղծել է ռուս նկարիչ Անդրեյ Բիցենկոն։

## Ծանոթագրություններ

## Արտաքին հղումներ
* Ռուժիցա եկեղեցի (սերբ.)
* Եկեղեցական ճարտարապետությունը Բելգրադում (անգլ.) 

Կատեգորիա:Բելգրադի եկեղեցիներ
Կատեգորիա:Սերբիայի ուղղափառ եկեղեցիներ
Ուրարտական օձ

**Ուրարտական օձ** (), լորտուների ընտանիքի լորտուների ենթաընտանիքի () ցեղի օձ։

## Հայտնաբերում
Օձի այս տեսակը հայտնաբերել է գիտնականների միջազգային խումբը 2019 թվականին։ Գենետիկական և մորֆոլոգիական տվյալների հիման վրա հետազոտողները կարողացել են  պարզել, որ Պալլասի մագլցող սահնօձը (Elaphe sauromates) իրականում բաղկացած է երկու տարբեր տեսակներից և ներառում է գաղտնի տեսակ, որը իր մեջ ներառում է «Elaphe urartica» տեսակը։ Վերջինս անվանակոչվել է **Ուրարտական**՝ ի պատիվ Վանի Ուրարտական թագավորության։ Այս անվանումը պայմանավորված է նրանով, որ օձը հայտնաբերվել է Ուրարտական հնագույն թագավորության ներկայիս տարածքում։ Նախագծի հեղինակներ Դանիել Յաբլոնսկին և Դևիդ Յանձիկը Բրատիսլավայի Կոմենսկու անվան համալսարանից, նշել են, որ այս տեսակի օձը շատ հազվադեպ է պատահում դաշտերում։ Արդյունքում դրանց ուսումնասիրման նյութերը հավաքվել են 17 տարի և պահանջել միջազգային լայն գործակցություն։

## Տարածվածությունը
Ուրարտական օձը տարածված է Թուրքիայում, Ադրբեջանում, Հայաստանում, Վրաստանում, Իրաքում, Իրանում և Ռուսաստանում, ներառյալ՝ մի փոքրիկ տարածաշրջան Եվրոպայում։

## Ծանոթագրություններ

Կատեգորիա:Լորտուներ
Էտորե Բուգատի

**Էտորե Բուգատի** (, ), իտալացի նախագծող և ձեռնարկատեր, ֆրանսիական Bugatti ավտոմոբիլաշինական ընկերության հիմնադիր։

## Կենսագրություն
Էտորը ծնվել է 1881 թվականի սեպտեմբերի 15-ին Միլանի Կաստելա-Դելլա-Սֆորցոյում, իտալացի կարմրափայտագործ, մոդեռն ոճի ոսկերչական դիզայներ Կառլո Բուգատիի (Carlo Bugatti) և Թերեզա Լորիոլի (Teresa Lorioli) ընտանիքում։ Հայտնի անիմացիոն քանդակագործ Ռեմբրանդտ Բուգատտիի ավագ եղբայրը՝ Էտորեն, նաև նկարիչ Ջովաննի Սեգանտինիի զարմիկն է, իսկ հայրական կողմից հայտնի քանդակագործ և ճարտարապետ Ջովաննի Լուիջի Բուգատտիի  (Giovanni Luigi Bugatti) թոռը։ Էտորեի մանկությունն անցել է Միլանում, որտեղ դասական կրթություն ստանալուց հետո սովորել է Միլանի գեղարվեստի ակադեմիայում (ֆր. Académie des Beaux-Arts), հետո եղբոր՝ Ռեմբրանդտ Բուգատտիի հետ ուսումնասիրել է քանդակը։

Էտորեն ամուսնացել է 1907 թվականին Բարբարա Մարիա Ջուզեպպինա Բոլցոնիի հետ (Barbara Maria Guiseppina Mascherpa Bolzoni), որից ունեցել է չորս երեխա՝ երկու դուստր և երկու որդի։ Առաջին կնոջ մահից հետո Էտորեն երկրորդ անգամ ամուսնացավ Ժենևիև Մարգարիտա Դելկյուզի հետ (Geneviève Marguerite Delcuze): Երկրորդ ամուսնությունից 1942 թվականին ծնվել է նրա դուստրը՝ Թերեզան, իսկ 1945 թվականին՝ որդին Միխայիլը։
thumb|250px|left|1933 թվականի Բուգատի

## Մասնագիտական գործունեություն
Բուգատին իր առաջին մեքենան կառուցել է 17 տարեկանում։ Նրա համար Էտորը Միլանում կայացած ցուցահանդեսում ոսկե մեդալ է ստացել։ Մեքենան բավականին թերի էր, սակայն երիտասարդ կոնստրուկտորին հաջողվել է իր գաղափարներով հետաքրքրել Կոմս Գյունելիին, նրա նյութական աջակցությամբ Էտորեն արդեն երկու տարի անց կառուցում է իր երկրորդ «Բուգատի» ավտոմեքենան, որը նույնպես մեդալ է ստացել Միլանում կայացած ցուցահանդեսում։ Այս մոդելը նրան լուրջ և հեռանկարային նախագծողի համբավ է բերել։ Նա սկսել է համագործակցել տարբեր ընկերությունների հետ, ինչպիսիք են` «Դե Դիտրիշ»-ը (Ֆրանսիա), «Թյուրք Մերի»-ն (Ֆրանսիա)։ Իր կյանքի ընթացքում Բուգատին հասցրել է աշխատել Եվրոպայի խոշորագույն ավտոմոբիլային ընկերությունների մեծամասնության հետ։ Ավտոարշավների մոլուցքը բարերար ազդեցություն է ունեցել Բուգատիի կոնստրուկտորական մտքի վրա. նրա առաջին մրցարշավային մեքենան՝ «Բուգատի-10», ստեղծվել է 1909 թվականին։ Բուգատին այդ ժամանակ ինքն է դարձել հայտնի ավտոարշավորդ։

## Հետաքրքիր փաստեր
1933 թվականին Բուգատիի ստեղծած գնացքը սահմանել է 172 կմ/ժ արագության համաշխարհային ռեկորդ, ընդհանուր առմամբ կառուցվել է 88 կազմ։
## Ծանոթագրություններ

Կատեգորիա:Նոյի-Սյուր-Սեն քաղաքում մահացածներ
Կատեգորիա:Իտալացի ճարտարագետներ
Կատեգորիա:Պեր Լաշեզ գերեզմանատանը թաղվածներ
Կատեգորիա:Իտալացի գործարարներ
Կատեգորիա:Իտալացի դիզայներներ
Կատեգորիա:Իտալացի գյուտարարներ
Ածղվիտա

**Ածղվիտա** (), գյուղ Վրաստանում։ Գտնվում է Սամցխե-Ջավախք մարզի Ասպինձայի շրջանում։

## Դիրք
Գյուղը գտնվում է ծովի մակարդակից 1260 մետր բարձրության վրա։ Շրջկենտրոն Ասպինձայից հեռու է 2 կմ։

## Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 466 մարդ։

## Ծանոթագրություններ

Կատեգորիա:Ասպինձայի շրջան
Կատեգորիա:Վրաստանի գյուղեր
Հմայակ Քոբուլով

**Հմայակ Զաքարի Քոբուլով** (**Կոբուլով**, ), Խորհրդային Միության պետանվտանգության 3-րդ կարգի կոմիսար (1943), գեներալ-լեյտենանտ (1945): ՀամԿ(բ)Կ անդամ 1932 թվականից։

Բոգդան Քոբուլովի եղբայրը։

## Կենսագրություն
Հմայակ Քոբուլովը ծնվել է 1906 թվականին, Թիֆլիսում։ 1926 թվականին ավարտել է Անդրկովկասյան կոմունիստական բուհին առընթեր կոոպերատիվ դասընթացները։ 1934-1939 թվականներին եղել է Աբխազիայի ԻԽՍՀ ներքին գործերի ժողովրդական կոմիսարիատի վարչության պետ, ներքին գործերի ժողկոմի պաշտոնակատար, Ուկրաինայի ՆԳ ժողկոմի առաջին տեղակալ, ժողկոմի պաշտոնակատար։ 1939-1941 թվականներին՝ Գերմանիայում ԽՍՀՄ լիազոր ներկայացուցչության քարտուղար, առաջին խորհրդական, գլխավորել է Բեռլինում ԽՍՀՄ ներքին գործերի ժողովրդական կոմիսարիատի մշտական գործակալության ցանցը։ 1941-1945 թվականներին՝ Ուզբեկստանի պետանվտանգության ժողկոմ, ՆԳ ժողկոմ. 1945-1950 թվականներին ԽՍՀՄ  ներքին գործերի ժողովրդական կոմիսարիատի ռազմագերիների և ներկալվածների գործերով գլխավոր վարչության օպերատիվ բաժնի պետի առաջին տեղակալ, օպերատիվ վարչության պետ, միաժամանակ՝ ատոմային ռումբի վերաբերյալ հետախուզական տվյալների կորզման գծով պետի տեղակալ, 1950-1953 թվականներին՝ ճամբարների գլխավոր վարչության պետի առաջին տեղակալ, ռազմագերիների և ներկալվածների գործերով վարչության պետ, ՆԳՆ-ին առնթեր վերահսկողական տեսչության պետի տեղակալ, Գերմանիայում ՆԳՆ ներկայացուցիչ։

Ձերբակալվել է 1953 թվականի հուլիսի 27-ին՝ Լ. Բերիայի հետ ունեցած մտերմության և նրա կամայականություններին աջակցելու համար։ 1954 թվականի հոկտեմբերի 1-ին ԽՍՀՄ Գերագույն դատարանի զինվորական կոլեգիայի կողմից դատապարտվել է մահապատժի և գնդակահարվել։

## Մահ
Հմայակ Քոբուլովը մահացել է 1955 թվականի փետրվարի 26-ին։

## Պարգևներ
* Կարմիր դրոշի շքանշան (չորս) (1940, 1943, 1944, 1944)
* Կուտուզովի 2-րդ աստիճանի շքանշան (1945),
* Կարմիր դրոշի շքանշան (1942)
* Կարմիր աստղի շքանշան (1944),
* Մեդալներ
* «Պետանվտանգության պատվավոր աշխատակից» նշան (1937)
* «ՆԳՆ վաստակավոր աշխատակից» (1948)։ Դատարանի վճռով զրկվել է բոլոր պարգևներից ու կոչումներից։

## Ծանոթագրություններ

## Գրականություն
* Кобулов А. З. // 

Կատեգորիա:ԽՍՀՄ ԶՈՒ հայ գեներալ-լեյտենանտներ
Կատեգորիա:Խորհրդային հետախույզներ
Կատեգորիա:Հայ դիվանագետներ
Ալգեթի (Մառնեուլի շրջան)

**Ալգեթի** (), գյուղ Վրաստանում։ Գտնվում է Քվեմո Քարթլիի մարզի Մառնեուլի շրջանում։

## Դիրք
Գյուղը գտնվում է ծովի մակարդակից 300 մետր բարձրության վրա։ Շրջկենտրոն Մառնեուլից հեռու է 7 կմ։

## Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 4253 մարդ։

## Ծանոթագրություններ

Կատեգորիա:Մառնեուլի շրջան
Կատեգորիա:Վրաստանի գյուղեր